Catharina Alexandrina
Catharina Alexandrina (Graece Αἰκατερίνη) secundum traditionem est sancta Christiana et virgo, quae Maxentio pagano imperante saeculo quarto ineunte in Aegypto martyrium passa est. Hagiographia eam principissam et eruditam facit, quae quattuordecim circa annos natu Christiana facta erat.

Legendae 

Vita Catharinae per legendas tantum traditur. Filia regis Costi Alexandriae nata esse putatur. Virgo pulcherrima, eruditissima, superba omnes iuvenes matrimonium suum petentes depulisse traditur. Secundum legendam eremita quidam eam ad fidem Christianam duxit et Catharina in visione Christum ipsum gloriosum aspexit et sponsum suum elexit. Persecutione Christianorum Alexandriae flagrante imperatorem Maxentium adiit, eum ob crudelitates vituperavit et ei fidem Christianam veram religionem esse demonstravit. Imperator ob audaciam et sapientiam Catharinae stupefactus quinquaginta viros doctissimos vocavit, ut sermonem eius redarguerentur. Catharina autem illos oratione sua persuasit. Maxentius iratus Catharinam super rotam cultris armatam ligare et postea gladio decollari iussit.

Veneratio et patronatus 
Corpus huius martyris supra montem Sinai in monasterio sibi dedicato colitur, quo ab angelis tralatum esse dicitur. Catholici sanctam Catharinam inter quattuordecim auxiliatores venerantur. In effigiebus plerumque cum rota, instrumento martyrii sui, picta est. 
Advocatur patrona Valesiae pagi Helvetici, urbis Friburgi in Helvetia, universitatis Parisiensis, puellarum, virginum, uxorum, magistrorum, discipulorum, theologorum, philosophorum, universitatum, bibliothecarum, oratorum, hospitalium, omnium professionum rotis vel cultris utentium (velut vehiculariorum, molitorum, figulorum, stamina ducentium, restionum, naves fabricantium, coriariorum, tonsorum, suentium), advocatorum, notariorum. Invocatur etiam fructuum agri, hemicraniae, morborum linguae, aquis submersorum causa.

Notae

Bibliographia 
Gamber, Klaus (sine anno). Zeugen des Herrn - Zeugnis der Martyrer der Frühkirche nach zeigenössischen Gerichtsakten, Briefen und Berichten. Einsiedeln: Waldstatt Verlag 
Schauber, V. et Schindler, H. M. (1992). Heilige und Namenspatrone im Jahreslauf. Augustae Vindelicorum: Pattloch-Verlag

Nexus externi 

Martyres
Mulieres
Nati saeculo 3
Mortui 306
Incolae Aegypti Graecoromanae